## Zakon o spajanju općina s područja Gradske zajednice Zagreb i prestanku Gradske zajednice Zagreb

### NN 47/1990 (14.11.1990.), Zakon o spajanju općina s područja Gradske zajednice Zagreb i prestanku Gradske zajednice Zagreb

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o spajanju općina s područja Gradske zajednice Zagreb i prestanku Gradske zajednice Zagreb

Proglašava se Zakon o spajanju općina s područja Gradske zajednice Zagreb
i prestanku Gradske zajednice Zagreb, što ga je Sabor Republike Hrvatske
donio na sjednici Vijeća općina 9. studenoga 1990. godine.

Klasa: 011-01/90-02/35

Urbroj : 71-90-1

Zagreb, 9. studenoga 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o spajanju općina s područja Gradske zajednice Zagreb i prestanku Gradske zajednice Zagreb

Članak 1.

Općine Centar, Črnomerec, Dubrava, Maksimir, Medveščak, Novi Zagreb,
Pešćenica, Samobor, Sesvete, Susedgrad, Trešnjevka, Trnje, Velika Gorica
i Zaprešić spajaju se u općinu Grad Zagreb, a prestaje postojati Gradska
zajednica Zagreb kao posebna društveno-politička zajednica.

Područje Grada Zagreba čini područje koje obuhvaća područja općina iz
stavka 1. ovoga člana na dan stupanja na snagu ovoga zakona.

Članak 2.

Skupštine općine, njihova izvršna vijeća. drugi organi općina iz stavka
1. i članka 1. ovoga zakona i njihove stručne službe prestaju s radom 31.
prosinca 1990.

Skupština Gradske zajednice Zagreb i rkjeno Izvršno vijeće i drugi organi
Gradske zajednice Zagreb i njihove stručne službe od 1. sijećnja 1991.
nastavljaju s radom kao odgovarajući organi Grada Zagreba i njihove stručne
službe.

Članak 3.

Organi Grada Zagreba ostvaruju prava i dužnosti što su ih ostvarivali
organi općina iz stavka 1. članka 1. ovoga zakona i organi Gradske zajednice
Zagreb.

Izuzetno od odredbe stavka 1. ovoga članka, poslove drugostepenog upravnog
postupka koje su obavljali organi Gradske zajednice općina Zagreb preuzimaju
1 sijećnja 1991. nadležni republički organi.

Republički organi koji preuzimaju poslove iz stavka 2. ovoga članka
preuzimaju i radnike organa Gradske zajednice Zagreb koji su radili na
tim poslovima.

Članak 4

Nekretnine, sredstva, prava i obveze općina iz stavka 1. članka 1. ovoga
zakona i Gradske zajednice Zagreb postaju 1. sijećnja 1991. nekretnine,
sredstva, prava i obveze Grada Zagreba.

Članak 5

Radnici organa općina iz stavka 1. članka 1. ovoga zakona i Gradske
zajednice Zagreb i njihovih stručnih službi postaju 1. sijećnja 1991. radnici
organa Grada Zagreba i njihovih stručnih službi.

Radnici iz stavka 1. ovoga članka bit će u skladu s propisima raspoređeni
na poslove i zadatke utvrđene aktima o unutarnjoj organizaciji organa Grada
Zagreba i njihovih stručnih službi.

Radnici iz stavka 1. ovoga članka koji ne budu rasporedeni na temelju
odredbe stavka 2. ovoga članka ostvarivat će prava iz rada i na osnovi
rada u skladu sa Zakonom

o upravi ("Narodne novine", br. 16/78, 50/79, 29/85 i 48/85).

Članak 6.

Funkcionari kojima prestankom organa općina iz stavka 1. članka 1. ovoga
zakona prestaje funkcija, ostvarivat će prava utvrđena Zakonom o radnim
odnosima ("Narodne novine", br. 19/90).

Članak 7.

Do donošenja propisa i drugih općih akata kojima će se uređivati odnosi
koje su uređivali organi općina iz stavka 1. članka I. ovoga zakona i Gradske
zajednice općina, organi Grada Zagreba shodno će primjenjivati propise
i druge opće akte tih općina i gradske zajednice općina, ako nisu u suprotnosti
s ovim zakonom.

Organi Grada Zagreba donijet će propise i opće akte iz stavka 1. ovoga
članka najkasnije do 30. lipnja 1991.

Članak 8.

Odbornici u Skupštini Gradske zajednice Zagreb te zastupnici izabrani
u Vijeće općina Sabora Republike Hrvatske u izbornim jedinicama koje su
činila područja općina iz stavka 1. članka 1. ovoga zakona i zastupnik
izabran u izbornoj jedinici koju je činilo područje Gradske zajednice Zagreb,
nastavljaju mandat kao odbornici odnosno zastupnici Grada Zagreba.

Ako odborniku odnosno zastupniku iz stavka 1. ovoga članka prestane
mandat prije isteka mandatnog razdoblja na koje je biran, novi odbornik
odnosno zastupnik birat će se u izbornoj jedinici koju čini područje izborne
jedinice u kojoj je biran dotadašnji odbornik odnosno zastupnik.

Članak 9.

Na dan početka primjene ovoga zakona prestaje važiti

1. Zakon o utvrđivanju područja Gradske zajednice općina Zagreb ("Narodne
nnvine", br. 55/86 i 13/87i),

2. Odredbe Zakona o područjima općina u Republici Hrvatskoj ("Narodne
novine", br. 39/62, 5/63, 13/65, 27/67, 8/68, 20/68, 2 I /68, 30/
i 0, 44/70, 48/70, 1 1 /73, 6/74, 42/74, 1 /75, 9/78, 31/80, 40/81, 5/86,
49/86. 27/88 i 29/88) u dijelu u kome su u suprotnosti s odredbama ovoga
zakona

Članak 10.

Ovaj zakon stupa na snagu osmoga dana od dana objave u "Narodnim
novinama", a primjenjuje se od 1. siječnja 1991.

Klasa: 023-05/90-01/04

Zagreb, 9 studenoga 1990.

SABOR REPUBLIKE HRVATSKE

Predsjednik Vijeća općina

**Slavko Degoricija, v. r.**

Predsjednik Sabora

**dr. Žarko Domljan, v. r.**

Zakon, NN 47/1990-867
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)